Հա, դա մեջդ է կատարվում, դա է իրականը․ էդ ագահությունը պիտի չունենաս, որ նոր բանի գնաս, նոր ծնունդ լինի։ Ուղեղով դրա պատասխանը գտնել չես կարող։ «Ուղեղ» բառն էստեղ գործածեմ, որ ասեմ՝ ուղեղիդ մեջ մտցրել են, որ մահը վատ է․ հողի տակ գնացիր, մյուսն էլ կասի՝ չէ, դժոխք կամ դրախտ պիտի գնաս, հողը կապ չունի։ Ասում եմ՝ մի վայրկյան․ դժո՞խք, դրա՞խտ․․․ Ախպե՜ր ջան, դուն մեռե՞լ ես, որ հաստատ ես ասում։ Պատասխան՝ չէ՛։ Բա որտեղի՞ց գիտես այդ բաները։